|  |  |  |
| --- | --- | --- |
| 16.09.2024. | Nr. | 4.5 / 17079 |

**ATĻAUJA**

**informācijas objekta uzstādīšanai**

**Atļauja izdota:** Estonian Transport Administration, reģ. nr.70001490, Valge tn, Tallin, Estonia, 11413, tālruņa nr. +371 6201200, e-pasts: info@transpordiamet.ee.

**Atļauja derīga līdz:** 2029. gada 13. septembrim.

**Objekta atrašanās vieta:** Valsts galvenais autoceļš A2 Rīga–Sigulda–Igaunijas robeža (Veclaicene) 195,050 km (ceļa labajā pusē), Alūksnes novads.

**Atļaujas sevišķie noteikumi:**

1. Informācijas objektu uzstādīt atbilstoši Ministru kabineta 2005.gada 7.jūnija noteikumiem Nr.402 „Noteikumi par reklāmas objektu vai informācijas objektu izvietošanu gar ceļiem, kā arī kārtību, kādā saskaņojama reklāmas objektu vai informācijas objektu izvietošana”.
2. Atļauts izvietot informācijas objektu  perpendikulāri valsts galvenajam autoceļam ne tuvāk par 5 metriem no autoceļa klātnes šķautnes un ne tuvāk par 2 metriem no nobrauktuves klātnes šķautnes, bet ne tālāk par 20 metriem no nobrauktuves. Attālumu mēra no klātnes šķautnes līdz informācijas objekta tuvākajai malai.
3. Informācijas objekta bojājuma gadījumā tā remontu vai nomaiņu veic informācijas objekta īpašnieks uz sava rēķina 7 darbdienu laikā pēc VSIA „Latvijas Valsts ceļi” Vidzemes reģionālās nodaļas pieprasījuma.
4. Informācijas objekta demontāžas vai tās īpašnieka maiņas gadījumā 7 darbdienu laikā paziņot VSIA „Latvijas Valsts ceļi” Vidzemes reģionālajai nodaļai.
5. Vienu mēnesi pirms atļaujas termiņa beigām vērsties ar iesniegumu VSIA „Latvijas Valsts ceļi” Vidzemes reģionālajā nodaļā, Rīgas iela 65A, Valmiera, Valmieras novads, LV-4201 vai to elektroniski nosūtīt uz e-pastu: vidzeme@lvceli.lv, lai saņemtu jaunu atļauju informācijas objekta izvietošanai, ja tāda nepieciešama.
6. Autoceļa vai tā elementu būvniecības, pārbūves, atjaunošanas, ceļu satiksmes negadījumu novēršanas vai satiksmes drošības uzlabošanas gadījumos, VSIA „Latvijas Valsts ceļi” var pieprasīt pārvietot vai demontēt informācijas objektu. Informācijas objekta pārvietošanu un demontāžu veic informācijas objekta īpašnieks par saviem līdzekļiem.
7. Šo noteikumu 2. punkta neievērošanas gadījumā atļauja informācijas objektu uzstādīšanai tiek atcelta.

Papildus informējam, ka informācijas objekts jāsaskaņo ar inženiertīklu īpašniekiem.

**Atļauja izdota pamatojoties uz:**

1. Estonian Transport Administration 2024. gada 29. augusta iesniegumu;

2. Administratīvā procesa likumu;

3. Ministru kabineta 07.06.2005. noteikumu Nr.402 „Noteikumi par reklāmas objektu vai informācijas objektu izvietošanu gar ceļiem, kā arī kārtību, kādā saskaņojama reklāmas objektu vai informācijas objektu izvietošana” 20.1. apakšpunktu.

Pielikumā: Uzstādīšanas vietas situācijas plāns uz 1 lapas.

Šo administratīvo aktu viena mēneša laikā no tā spēkā stāšanās dienas var apstrīdēt Administratīvā procesa likuma noteiktajā kārtībā, apstrīdēšanas iesniegumu iesniedzot valsts sabiedrībā ar ierobežotu atbildību „Latvijas Valsts ceļi”, Emīlijas Benjamiņas ielā 3, Rīgā, LV-1050.

|  |  |  |
| --- | --- | --- |
| Vidzemes reģionālās nodaļas vadītāja vietnieks |  | D. Jirgensons |
|  |  |  |

|  |  |
| --- | --- |
| |  | | --- | | Dokuments ir parakstīts ar drošu elektronisko parakstu un satur laika zīmogu. | |

Pērkone 64207704,  
Sarmite.Perkone@lvceli.lv